CELEX: C2005/045/57
Language: da
Date: 2005-02-19 00:00:00
Title: Sag T-459/04: Sag anlagt den 22. november 2004 af Jorge Manuel Pinheiro de Jesus Ferreira mod Kommissionen for De Europæiske Fællesskaber

19.2.2005   
            
            
               DA
            
            
               Den Europæiske Unions Tidende
            
            
               C 45/25
            
         Sag anlagt den 22. november 2004 af Jorge Manuel Pinheiro de Jesus Ferreira mod Kommissionen for De Europæiske Fællesskaber
   (Sag T-459/04)
   (2005/C 45/57)
   Processprog: fransk
   Ved De Europæiske Fællesskabers Ret i Første Instans er der den 22. november 2004 anlagt sag mod Kommissionen for De Europæiske Fællesskaber af Jorge Manuel Pinheiro de Jesus Ferreira, Bruxelles, ved avocat Georges Vandersanden.
   Sagsøgeren har nedlagt følgende påstande:
   
               —
            
            
               Annullation af Kommissionens afgørelse af 18. marts 2004 om at indplacere sagsøgeren i lønklasse A5, løntrin 3.
            
         
               —
            
            
               Kommissionen tilpligtes at betale differencen mellem det vederlag, der svarer til en indplacering i lønklasse A5, løntrin 3, og det, der svarer til en indplacering i den højere lønklasse, hvilket beløb tillægges morarenter 5,75 % p.a. fra den 1. december 2002.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som er tjenestemand ved Kommissionen, ansøgte om en stilling på niveau A5/A4 inden for området skat og told. Han blev udvalgt og indplaceret i lønklasse A5, løntrin 3. Sagsøgeren har anfægtet denne sidstnævnte afgørelse, idet han har gjort gældende, at han er særligt kvalificeret og råder over exceptionelle kvalifikationer, hvorfor han burde have været indplaceret i lønklasse A4. Sagsøgeren har på dette grundlag anført, at der er anlagt et åbenbart urigtigt skøn ved anvendelsen af vedtægtens artikel 31.
   Sagsøgeren har ligeledes gjort gældende, at hans ret til kontradiktion er tilsidesat, idet sagsøgte ikke har givet ham mulighed for at fremkomme med sit synspunkt forud for vedtagelsen af den anfægtede afgørelse.
   Endelig har sagsøgeren anført, at der er sket tilsidesættelse af artikel 253 EF, idet han har anført, at den anfægtede afgørelse ikke er begrundet, eller subsidiært, ikke er tilstrækkeligt begrundet.